UP में 5 लोगों की मौत; असम के 22 जिलों में बाढ़ से 5 लाख लोग प्रभावित, 1300 गांव डूबे
Monsoon Weather Forecast State-Wise Update; तीन दिनों में मानसून के मध्य प्रदेश, छत्तीसगढ़ और उत्तर प्रदेश में पहुंचने की संभावना है। मौसम विभाग ने मध्य प्रदेश में 26 जून तक भारी बारिश का अलर्ट जारी किया है
भारत में 7 दिन देरी से आया मानसून बिहार पहुंच गया है। अगले तीन दिनों में मानसून के मध्य प्रदेश, छत्तीसगढ़ और उत्तर प्रदेश में पहुंचने की संभावना है।
मौसम विभाग ने मध्य प्रदेश में 26 जून तक भारी बारिश का अलर्ट जारी किया है। वहीं UP में 24 घंटे में बारिश की वजह से 5 लोगों की मौत हो गई है।
असम में बारिश के चलते आई बाढ़ से 5 लाख के करीब लोग प्रभावित हुए हैं। 1366 गांव पानी में डूब गए। बाढ़ के चलते 14 हजार हेक्टेयर से ज्यादा फसल पानी में डूब गई।
असम में बजली, बक्सा, बारपेटा, बिश्वनाथ, बोंगाईगांव, चिरांग, दरांग, धेमाजी, धुबरी, डिब्रूगढ़, गोलाघाट समेत 22 जिले सबसे ज्यादा प्रभावित हुए हैं।
मानसून से जुड़ी 6 तस्वीरें...
देश के सभी राज्यों के मौसम का हाल...
नॉर्थईस्ट - असम, मेघालय, सिक्किम में अगले 5 दिन बारिश
मौसम विभाग ने देश के पूर्वी राज्यों असम, मेघालय, सिक्किम में अगले 5 दिन बारिश का अलर्ट जारी किया है। असम और मेघालय में 23 जून को भारी बारिश होगी। इसके अलावा सिक्किम और अरुणाचल प्रदेश में 23 जून तक बारिश होगी।
पूर्वी भारत- बिहार, पश्चिम बंगाल ओडिशा में 25 जून तक बारिश
देश के पूर्वी राज्यों बिहार, पश्चिम बंगाल ओडिशा में 25 जून तक बारिश होने की संभावना है। बिहार में शुक्रवार को तेज बारिश हो सकती है। वहीं पश्चिम बंगाल में 25 जून तक बारिश का अलर्ट है। ओडिशा में 23 से 25 जून तक भारी बारिश की चेतावनी जारी की गई।
नॉर्थवेस्ट- UP, उत्तराखंड, दिल्ली, हिमाचल में अगले तीन दिन बारिश
हिमाचल प्रदेश, उत्तर प्रदेश और उत्तराखंड में 23 से बारिश शुरू हो सकती है, जो अगले तीन से चार दिनों तक रहेगी। उत्तर प्रदेश में 25 और 26 को भारी बारिश होगी। वहीं उत्तराखंड में भी 26 जून तक तेज बारिश का अनुमान है। हिमाचल प्रदेश में 24 से 26 जून के बीच भारी बारिश होगी। इसके अलावा पंजाब, दिल्ली, हरियाणा और चंडीगढ़ में भी अगले तीन दिन बारिश की संभावना है।
मध्य भारत - MP, छत्तीसगढ़ और विदर्भ में 26 जून तक बारिश
मध्य प्रदेश में 23 से 26 जून तक भारी बारिश की चेतावनी जारी की गई है। इसके अलावा छत्तीसगढ़ में भी 26 जून तक बारिश होगी। वहीं विदर्भ में 24 जून से शुरू होने वाली बारिश 26 जून तक चल सकती है।
साउथ स्टेट- तेलंगाना में मानसूनी बारिश, कर्नाटक में दो दिन होगी बारिश
देश के दक्षिणी राज्यों में अगले पांच दिन तेज बारिश होने की संभावना है। आंध्र प्रदेश में 24 जून तक बारिश हो सकती है। वहीं कर्नाटक और तेलंगाना में 26 जून तक बारिश की भविष्यवाणी की गई।
पश्चिमी भारत - महाराष्ट्र, गुजरात में 25 से 26 जून तक बारिश
देश के पश्चिमी राज्यों की बात करें तो, महाराष्ट्र और गुजरात में 25 और 26 जून को तेज बारिश हो सकती है। इसके अलावा कोंकण और गोवा में 23 जून से शुरु हुई बारिश 26 जून तक जारी रह सकती है।
मैप के जरिए जानिए कहां तक पहुंचा मानसून
राज्यों के मौसम का हाल...
UP में बारिश से 24 घंटे में 5 की मौत, 36 जिलों में आंधी-बारिश का अलर्ट
UP में बिपरजॉय के असर से कई शहरों में जोरदार बारिश का दौर जारी है। 24 घंटे में बारिश की वजह से 5 लोगों की मौत हुई है। ये मौतें कानपुर, घाटमपुर, कन्नौज, बिधनू और औरैया में हुई है। UP के 36 जिलों में आंधी और बारिश का यलो अलर्ट है। मौसम विभाग ने बताया, आने वाले 3 दिनों यानी 26 जून तक ऐसा ही मौसम रहेगा।'​​ पढ़ें पूरी खबर...
हिमाचल में मानसून की एंट्री से पहले बारिश, लैंडस्लाइड का खतरा
हिमाचल में मानसून की दस्तक से पहले ही अच्छी बारिश हो रही है। शिमला शहर को धुंध ने अपने आगोश में ले लिया है। इससे विजिबिलिटी 50 मीटर भी नहीं रही। इसे देखते हुए वाहन चालकों को संभलकर गाड़ी चलाने की सलाह दी गई है। मौसम विभाग के अनुसार, यह प्री-मानसून की बारिश है। अगले चार से पांच दिन मानसून भी प्रदेश में दस्तक दे सकता है। मौसम विज्ञान केंद्र शिमला ने कल से भारी बारिश का अलर्ट जारी किया है। पढ़ें पूरी खबर...
हिमालय में ग्लेशियर पिघलने के बाद हिमाचल के डैम भर गए हैं। इनका भरना हिमाचल के साथ-साथ पंजाब, हरियाणा और राजस्थान के लाखों किसानों के लिए अच्छी खबर है। पंडोह डैम का वाटर लेवल 21 जून को 2936 फीट टच कर चुका है, जबकि इसका डेंजर लेवल 2941 फीट है। पढ़ें पूरी खबर...
बिहार में सुबह हुई बूंदाबांदी, मौसम हुआ सुहाना, गर्मी से राहत
समस्तीपुर शहर व आसपास के इलाकों में सुबह बूंदाबांदी हुई है। करीब पांच किलोमीटर की स्पीड से पुरवा हवा चल रही है। जिससे लोगों को गर्मी से थोड़ी राहत मिली है। मौसम सुहाना हो गया है। शुक्रवार को जिले में कहीं-कहीं हल्की से मध्यम बारिश हो सकती है। पढ़ें पूरी खबर...
MP के सतना-सीधी समेत 8 जिलों में भारी बारिश; 2 दिन में मानसून की एंट्री
शुक्रवार को MP के रीवा और शहडोल संभाग के 8 जिलों में भारी बारिश होने का अनुमान है। रीवा, शहडोल के अलावा सतना, सीधी, सिंगरौली, उमरिया, डिंडोरी और अनूपपुर में 3 इंच या इससे ज्यादा बारिश हो सकती है। भोपाल, इंदौर संभाग में भी बारिश होने की संभावना है। इसी बीच अगले 2 दिन में प्रदेश में मानसून की एंट्री हो सकती है। पढ़ें पूरी खबर...
पंजाब में 6 दिन मौसम रहेगा खराब, 25-26 जून को बारिश का येलो अलर्ट
मौसम विभाग के मुताबिक वेस्टर्न डिस्टरबेंस दोबारा पंजाब को गर्मी से राहत देने वाला है। आने वाले एक सप्ताह, यानी कि 29 जून तक पंजाब में औसतन 10 MM तक बारिश हो सकती है। लेकिन 30 से 6 जुलाई के बीच बारिश भी कम होगी और तापमान में भी बढ़ोतरी देखने को मिलेगी। पढ़ें पूरी खबर...
